Document ID: 32007R0828

32007R0828
L 184/12
SLUŽBENI LIST EUROPSKE UNIJE
13.07.2007.
UREDBA KOMISIJE (EZ) br. 828/2007
od 13. srpnja 2007.
o trajnom i privremenom odobrenju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3., 9.d. stavak 1. i 9.e stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 predviđa se odobrenje dodataka hrani za životinje za korištenje u hranidbi životinja.
(2)
Člankom 25. Uredbe (EZ) br. 1831/2003 propisuju se prijelazne mjere za zahtjeve za odobrenje dodatka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodatka hrani za životinje navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari o navedenim zahtjevima, kako je predviđeno člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ovaj zahtjev stoga treba nastaviti tretirati u skladu s člankom 4. Direktive 70/524/EEZ.
(5)
Korištenje pripravka endo-1,4-beta-ksilanaze dobivenog od Trichoderma longibrachiatum (MUCL 39203) bilo je privremeno odobreno prvi put za piliće za tov Uredbom Komisije (EZ) br. 1436/98 (3). Novi podaci predani su u prilog zahtjevu za odobrenje bez vremenskog ograničenja navedenog pripravka za piliće za tov. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka enzima, kako je navedeno u Prilogu I. ovoj Uredbi, treba odobriti bez vremenskog ograničenja.
(6)
Korištenje pripravka endo-1,4-beta-ksilanaze dobivenog od Trichoderma longibrachiatum (IMI SD 135) bilo je privremeno odobreno prvi put za pure za tov Uredbom Komisije (EZ) br. 1353/2000 (4). Novi podaci predani su u prilog zahtjevu za odobrenje bez vremenskog ograničenja navedenog pripravka za pure. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka enzima, kako je navedeno u Prilogu II. ovoj Uredbi, treba odobriti bez vremenskog ograničenja.
(7)
Novi podaci predani su kao dopuna zahtjevu za odobrenje, na četiri godine, pripravka Astaksantinom bogata Phaffia rhodozyma (ATCC SD-5340) za lososa i pastrvu. Europska agencija za sigurnost hrane (EFSA) 25. siječnja 2006. usvojila je svoje mišljenje o korištenju navedenog pripravka. Procjena pokazuje da su uvjeti za takvo odobrenje, utvrđeni u članku 9.e stavku 1. Direktive 70/524/EEZ, zadovoljeni. U skladu s tim, korištenje navedenog pripravka enzima, kako je navedeno u Prilogu III. ovoj Uredbi, treba odobriti bez vremenskog ograničenja.
(8)
Procjena navedenog zahtjeva pokazuje da je potrebno zahtijevati određene postupke za zaštitu radnika od izlaganja dodacima hrani za životinje navedenim u prilozima. Takva bi zaštita trebala biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (5).
(9)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada funkcionalnoj skupini „Enzimi”, kako je navedeno u Prilogu I., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 2.
Pripravak koji pripada funkcionalnoj skupini „Enzimi”, kako je navedeno u Prilogu II., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 3.
Pripravak koji pripada funkcionalnoj skupini „Bojila, uključujući pigmente”, kako je navedeno u Prilogu III., odobreno je privremeno na četiri godine kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. srpnja 2007.

Labels: 0
17
16
6